**KONTRAKT VEDRØRENDE**

**[ANGIV, HVAD KONTRAKTEN VEDRØRER]**

|  |
| --- |
| **Vejledning til skabelonen**  Formål:  Denne kontrakt kan anvendes til indkøb af varer. Den kan anvendes til indkøb både over og under tærskelværdien, hvis den tilpasses, jf. vejledningsteksterne til de enkelte punkter.  Kontrakter anvendes ved enkeltstående køb eller køb af et på forhånd afgrænset antal. Derudover skal alle vilkår være fastlagt på forhånd.  Vejledning til udfyldelse:   * Gule felter udfyldes * Grønne felter udfyldes, inden kontrakten indgås * Grå felter/tekstbokse indeholder vejledningstekst   Al vejledningstekst, kommentarbokse, farver og skarpe parenteser om felterne slettes, inden dokumentet færdiggøres.  Opdateret d. 3. december 2019. |

**INDHOLDSFORTEGNELSE**

[1 KONTRAKTENS PARTER 4](#_Toc26350731)

[2 KONTRAKTGRUNDLAGET 4](#_Toc26350732)

[3 KONTRAKTENS OMFANG 5](#_Toc26350733)

[**3.1** **Omfang** 5](#_Toc26350734)

[**3.2** **Optioner** 5](#_Toc26350735)

[**3.3** **Ændringer af kontraktens omfang** 5](#_Toc26350736)

[4 KONTRAKTPERIODE 6](#_Toc26350737)

[5 LEVERINGSBETINGELSER 6](#_Toc26350738)

[**5.1** **Leveringsfrist** 6](#_Toc26350739)

[**5.2** **Leveringssted** 6](#_Toc26350740)

[**5.3** **Returvarer** 6](#_Toc26350741)

[6 KVALITET 6](#_Toc26350742)

[**6.1** **Generelt** 6](#_Toc26350743)

[7 PRISER OG PRISREGULERING 7](#_Toc26350744)

[**7.1** **Pris** 7](#_Toc26350745)

[**7.2** **Prisregulering** 7](#_Toc26350746)

[**7.3** **Afgifter** 8](#_Toc26350747)

[**7.4** **Bonus til kunden og kundens medarbejdere** 8](#_Toc26350748)

[8 FAKTURERING 8](#_Toc26350749)

[9 BETALINGSBETINGELSER 8](#_Toc26350750)

[10 SAMARBEJDE 9](#_Toc26350751)

[11 SUPPORT OG VEDLIGEHOLD 9](#_Toc26350752)

[12 UNDERLEVERANDØRER 9](#_Toc26350753)

[13 KVALITETSSIKRING 10](#_Toc26350754)

[14 PERSONDATA 10](#_Toc26350755)

[**14.1** **Leverandørens behandling af persondata** 10](#_Toc26350756)

[**14.2** **Databehandleraftale** 10](#_Toc26350757)

[15 TAVSHEDSPLIGT OG SIKKERHEDSGODKENDELSE 11](#_Toc26350758)

[**15.1** **Tavshedspligt** 11](#_Toc26350759)

[**15.2** **Sikkerhedsgodkendelse** 11](#_Toc26350760)

[16 OFFENTLIGGØRELSE 11](#_Toc26350761)

[17 GARANTI 11](#_Toc26350762)

[18 ARBEJDSKLAUSUL 11](#_Toc26350763)

[19 OPSIGELSE 11](#_Toc26350764)

[**19.1** **Opsigelse af kontrakten** 11](#_Toc26350765)

[**19.2** **Opsigelse som følge af kendelse eller dom** 12](#_Toc26350766)

[20 SELVSTÆNDIG AFTALE 12](#_Toc26350767)

[21 FORTSAT GYLDIGHED 12](#_Toc26350768)

[22 MISLIGHOLDELSE 13](#_Toc26350769)

[23 BOD 13](#_Toc26350770)

[24 FORCE MAJEURE 14](#_Toc26350771)

[25 ERSTATNINGSANSVAR OG FORSIKRING 14](#_Toc26350772)

[26 OVERDRAGELSE 14](#_Toc26350773)

[27 LOVVALG OG VÆRNETING 14](#_Toc26350774)

[28 UNDERSKRIFTER 15](#_Toc26350775)

# KONTRAKTENS PARTER

Kontrakten er indgået mellem følgende parter:

[Angiv navn på kunden]

[Angiv adresse]

[Angiv postnummer og by]

[Angiv CVR-nr.]

(herefter ”kunden”)

og

[Angiv navn på leverandør]

[Angiv adresse]

[Angiv postnummer og by]

[Angiv CVR-nr.]

(herefter ”leverandøren”)

# KONTRAKTGRUNDLAGET

Denne kontrakt er indgået på baggrund af kundens udbud af [angiv betegnelse] som offentliggjort ved udbudsbekendtgørelse [angiv udbudsbekendtgørelsens nummer]. [*Sætningen slettes, hvis kontrakten er under tærskelværdien.*]

Kontraktgrundlaget består af følgende dokumenter:

* Kontrakten (dette dokument)
* Bilag 1 – Spørgsmål, svar og ændringer til udbudsmaterialet
* Bilag 2 – Kundens kravspecifikation
* Bilag 3 – Leverandørens tilbud (inkl. eventuel tilbudsliste)
* [Angiv evt. øvrige bilag, fx databehandleraftale]

Hvis der er uoverensstemmelse mellem kontrakten og bilagene, går kontrakten forud for bilagene. Hvis der er uoverensstemmelse mellem bilagene, går et lavere nummereret bilag forud for et højere nummereret bilag. [V*ær opmærksom på, at hvis der indsættes flere bilag ind ovenfor, så skal det overvejes, om bilaget skal have forrang for leverandørens tilbud og dermed skal nummereres lavere end tilbuddet*].

Eventuelle tilpasninger, tilføjelser eller ændringer i ydelserne, der aftales mellem parterne efter kontraktens indgåelse, vil dog gælde forud for de øvrige dokumenter i kontraktgrundlaget.

Leverandørens standardvilkår er ikke en del af kontraktgrundlaget.

# KONTRAKTENS OMFANG

## **Omfang**

Kontrakten omfatter levering af [angiv de omfattede varer og eventuelle tilknyttede serviceydelser og en generel beskrivelse af de omfattede varer] til kunden. Varerne er nærmere beskrevet i bilag [2 og 3].

[***Alternativ 1:***Alle kundens enheder og institutioner er omfattet af kontrakten.] [*Hvis der er nogen enheder eller institutioner, der ikke er omfattet af kontrakten, skal det beskrives her.*]

[***Alternativ 2:***Det er alene følgende af kundens enheder og institutioner, der er omfattet af kontrakten: [Indsæt navn på de institutioner og/eller enheder, der er omfattet af kontrakten.]]

[*Såfremt selvejende institutioner, der har driftsaftaler med kunden, er omfattet af udbuddet, skal dette ligeledes beskrives her.*]

## **Optioner**

[*Afsnittet slettes, såfremt kontrakten ikke indeholder optioner*]

Kontrakten omfatter endvidere følgende optioner:

[Angiv optioner og/eller evt. henvisning til kravspecifikation]

[*Optioner kan være i form af køb af yderligere varer/andre varer. Vær opmærksom på, at værdien af optioner skal medregnes i vurderingen af den forventede kontraktværdi, når udbudspligten vurderes. Bemærk, at option på forlængelse af kontrakten angives under pkt. 4. Hvis man ønsker optioner, skal det angives og beskrives i kravspecifikationen, hvad der ønskes option på, hvordan prisen skal angives, og evt. hvornår optionerne kan gøres gældende. Hvis ikke andet er angivet, skal optionen udnyttes i kontraktperioden. Kunden er ikke forpligtet til at gøre brug af en option, men ønsker kunden at udnytte en option, er leverandøren forpligtet til at levere de varer, der er angivet som option og til den pris, som leverandøren har anført i tilbuddet.*]

## **Ændringer af kontraktens omfang**

Kunden kan, i det omfang det ikke strider mod gældende udbudsregler, kræve, at der foretages ændringer i kontraktens omfang.

Kundens krav om ændring skal fremsættes skriftligt. Leverandøren skal herefter, hvis kunden anmoder om det, udarbejde et udkast til et ændringsbilag, hvori eventuelle krav om forandringer i kontrakten med hensyn til pris, tid og sikkerhed, som følge af ændringen, beskrives.

En ændring af kontrakten er først gældende fra det tidspunkt, hvor parterne har indgået skriftligt tillæg til kontrakten. Leverandøren har ikke krav på merbetaling, medmindre der er indgået skriftligt tillæg til kontrakten herom.

# KONTRAKTPERIODE

[***Alternativ 1:*** Kontrakten træder i kraft den [angiv dato] og er gældende til den [angiv dato].]

[***Alternativ 2:*** Kontrakten træder i kraft, når den er underskrevet af begge parter, og udløber, når der er sket levering, jf. pkt. 5.]

Kunden har option på at forlænge kontrakten med [angiv forlængelsesperiode/antal] på uændrede vilkår. Kundens option udløses ved skriftlig meddelelse til leverandøren senest [angiv dato/periode]. Såfremt kunden ikke forlænger kontrakten, ophører denne automatisk ved udløbet af kontrakten. *[Slettes, hvis kunden ikke har option på at forlænge kontrakten.]*

# LEVERINGSBETINGELSER

## **Leveringsfrist**

Levering skal foretages i overensstemmelse med [angiv henvisning til leveringsfrister i kravspecifikation/leverandørens tilbud eller andet].

## **Leveringssted**

Varerne leveres til [angiv adresse/adresser]

## **Returvarer**

Har kunden foretaget en fejlbestilling, kan denne returneres senest [30] dage efter levering, hvis varerne og emballagen er intakt. Dette gælder dog ikke, såfremt varen er specialfremstillet til kunden. Returnering sker for kundens regning. Leverandøren skal hurtigst muligt herefter sende en kreditnota på det fulde beløb til kunden.

Hvis leverandøren har foretaget fejllevering, eller den leverede vare er beskadiget under transport, herunder at emballagen er brudt, skal leverandøren på kundens anmodning erstatte varen eller kreditere det fulde beløb. Leverandøren afholder omkostningerne herved. Der henvises i øvrigt til kontraktens bestemmelser om misligholdelse.

# KVALITET

## **Generelt**

De af kontrakten omfattede varer skal overholde alle gældende direktiver, love, bekendtgørelser, andre myndighedskrav samt branchenormer på tidspunktet for indgåelse af kontrakten samt i hele kontraktperioden, således at varerne lovligt kan markedsføres, sælges og anvendes i Danmark.

Varerne skal overholde kravspecifikationen, være fri for mangler og ejendomsforbehold og være i overensstemmelse med leverandørens tilbud i hele kontraktens løbetid.

Leverandøren skal på kundens anmodning give uddybende oplysninger og dokumentation for de af kontrakten omfattede varer, herunder fremsende eventuelle produktdatablade. I det omfang, der foretages ændringer i produktdatablade, skal leverandøren straks, og på eget initiativ, fremsende disse til kunden.

# PRISER OG PRISREGULERING

## **Pris**

Priserne for de varer, der er omfattet af kontrakten, fremgår af bilag [3].

Priserne er ekskl. moms, men inkl. levering samt alle former for gebyrer, afgifter, forsikringsudgifter, service, support og emballage mv., medmindre andet fremgår af tilbudslisten og/eller kravspecifikationen.

## **Prisregulering**

[***Alternativ 1:*** *(Vælges, hvis prisen er fast, fx ved kortere kontrakter eller kontrakter under tærskelværdien).*Priserne er faste i hele kontraktperioden (herunder også i eventuelle forlængelsesperioder), dog kan regulering foretages i overensstemmelse med pkt. 7.3.]

[***Alternativ 2:*** *(Vælges, hvis der kan ske regulering efter indeks, som særligt er relevant ved kontrakter, der strækker sig over flere år. Der findes mange variationer af prisregulering. Nedenstående er alene én mulighed og en relativt simpel løsning, hvor alle priser reguleres på samme måde).*

Priserne kan i kontraktperioden tidligst reguleres med virkning fra [angiv dato, fx 1. oktober 20xx] og derefter én gang årligt pr. [angiv dato, fx 1. oktober] (reguleringstidspunktet). Prisreguleringen kan maksimalt svare til den procentvise udvikling i [angiv relevant indeks] fra [angiv dato, fx 1. juli] i året inden reguleringstidspunktet til [angiv dato, fx 30. juni] i samme år som reguleringstidspunktet. [*Undersøg inden fastsættelse af datoer, hvornår tal fra det valgte indeks offentliggøres, så prisreguleringen faktisk kan beregnes i tide inden reguleringstidspunktet (husk også at indregne tid til at varsle prisreguleringen). Indeks kan fx være Danmarks Statistiks Nettoprisindeks. Andre prisindeks kan også anvendes, såfremt det vurderes at være mere hensigtsmæssigt i forhold til kontrakten*.]

Prisregulering sker på foranledning af den part, der ønsker prisen reguleret, ved meddelelse og dokumentation af indekstal og den procentvise regulering, der ønskes foretaget.

Regulering beregnes således: Pris efter reguleringstidspunktet = Pris inden reguleringstidspunktet \* (1 + procentvis udvikling i ovennævnte indeks [\* angiv procentandel, hvis kun en del af prisen reguleres, fx 0,8]).

Prisreguleringer skal meddeles til den anden part senest [angiv antal] dage før reguleringstidspunktet. *[Anbefaling er 30 dage].* Hvis der meddeles prisregulering efter dette tidspunkt, kan prisreguleringen alene få virkning for varer, der bestilles, [angiv antal] dage efter at kunden har modtaget meddelelse om prisregulering.]

Varsel om prisreguleringer skal sendes til [angiv e-mailadresse].

Hvis leverandøren varsler prisregulering, skal de opdaterede priser fremsendes sammen med varslet.

Den part, der modtager varsel om prisændring, skal senest [angiv antal] dage efter modtagelse af skriftligt varsel meddele, om prisændringen kan accepteres.

## **Afgifter**

Parterne kan til enhver tid kræve, at priserne reguleres med den økonomiske nettokonsekvens af ændringer i afgifter, som bliver kendt, efter at kontrakten er indgået, og som bliver pålagt eller fjernet fra de af kontrakten omfattede varer.

## **Bonus til kunden og kundens medarbejdere**

Omsætningen på denne kontrakt må ikke danne grundlag for udbetaling af bonus, rabatandele eller anden form for godtgørelse til kunden eller kundens medarbejdere.

# FAKTURERING

Leverandøren kan kræve betaling, når der er sket levering og det leverede er fri for mangler.

Fakturering skal ske i henhold til de til enhver tid gældende regler om elektronisk afregning med offentlige myndigheder.

Fakturaer sendes elektronisk til rekvirerende afdeling/institution (jf. EAN-nummer [angiv nummer]).

Fakturaen skal indeholde:

* Udstedelsesdato (fakturadato)
* Fakturanummer (nummer, der kan identificere fakturaen)
* Leverandørens CVR-/SE-nummer
* Leverandørens navn og adresse samt kundens navn og adresse
* Rekvirent hos kunden
* Kontrakt eller ordrenr. (hvis et sådant findes)
* En sigende beskrivelse af det leverede – hver vare beskrives på hver sin linje på fakturaen
* Antal og enhed for de leverede varer
* Pris pr. enhed ekskl. moms
* Momssats og momsbeløb
* Leveringsadresse [*slettes, hvis kunden kun har én leveringsadresse*]
* Sidste rettidige betalingsdato
* [*angiv eventuelle yderligere krav*]

Kunden er berettiget til at afvise fakturaer, der ikke modtages elektronisk, hvor ovenstående oplysninger mangler, eller faktureringen i øvrigt ikke sker under overholdelse af lov om offentlige betalinger mv.

# BETALINGSBETINGELSER

Det fakturerede beløb forfalder til betaling 30 dage efter elektronisk afsendelse af fyldestgørende faktura, jf. pkt. 8.

Falder sidste rettidige betalingsdato ikke på en bankdag, udskydes betalingsdatoen til førstkommende bankdag.

Ved forsinket betaling er leverandøren berettiget til at beregne renter i henhold til rentelovens bestemmelser.

[*Punktet omformuleres, afhængig af om der er delbetalinger eller andet.*]

# SAMARBEJDE

Parterne udpeger hver især de medarbejdere, der er ansvarlige for at varetage den daglige kontakt i relation til kontrakten.

Leverandørens ansvarlige skal løbende holde kundens ansvarlige orienteret om den/de af kontrakten omfattede leverance/leverancer.

Parterne har pligt til at underrette hinanden, såfremt der er utilfredshed med den andens indsats, arbejdsudførelse [*såfremt kontrakten indeholder service, support eller lign. Ellers slettes ”arbejdsudførelse”.*] eller kvalitet i leverancen/leverancerne.

På en parts initiativ foretages en fælles evaluering af samarbejdet mellem leverandør og kunden.

# SUPPORT OG VEDLIGEHOLD

[Angiv betingelser for support og vedligehold, fx hvad der skal ydes support på, hvor længe og til hvilken pris (hvis der skal betales særskilt for denne aftale), eller henvis til leverandørens tilbud, hvis den har været en del af denne]. [*Bemærk, at hvis der betales særskilt for support og vedligehold, skal pkt. 7.1 tilrettes tilsvarende.*] [*Der kan alternativt vedlægges en support- og vedligeholdelsesaftale som bilag*] *[Punktet slettes, hvis det ikke er relevant.]*

# UNDERLEVERANDØRER

Leverandøren har til kontrakten tilknyttet følgende underleverandører:

* [Angiv navn og CVR-nr. på de underleverandører, der er oplyst i tilbuddet]
* [osv. …]

[*Ovenstående* *slettes, hvis eventuelle underleverandører ikke er kendt ved kontraktindgåelse.*]

Leverandøren kan ikke uden kundens forudgående skriftlige samtykke overlade kontraktens opfyldelse eller dele heraf til underleverandører, udskifte en underleverandør eller ændre rollefordelingen mellem leverandøren og underleverandøren.

Ved brug af underleverandører indestår og hæfter leverandøren for underleverandørens leverancer på samme måde som for sine egne forhold.

Underleverandører kan ikke i medfør af denne kontrakt rejse nogen former for krav over for kunden, herunder betalings- eller erstatningskrav.

# KVALITETSSIKRING

Leverandøren er forpligtet til på kundens opfordring at fremsende oplysninger om reklamationer og eventuelle tilbagekaldelser, arten heraf, udledte mønstre og tendenser samt leverandørens afhjælpnings- og forebyggende tiltag.

Denne oversigt er ikke begrænset til alene at omfatte leverancer til kunden, men reklamationer fra andre kunder kan anonymiseres.

# PERSONDATA

## **Leverandørens behandling af persondata**

Såfremt leverandøren behandler personoplysninger som en del af kontraktens udførsel, er leverandøren forpligtet til at sikre, at den til enhver tid gældende persondatalovgivning i Danmark overholdes for den af leverandøren udførte behandling – særligt databeskyttelsesforordningen[[1]](#footnote-1) og databeskyttelsesloven[[2]](#footnote-2).

Leverandøren og dennes medarbejdere er forpligtet til at behandle persondata på en sådan måde, der garanterer tilstrækkelig sikkerhed og fortrolighed, herunder hindrer uautoriseret adgang til eller anvendelse af de personoplysninger, leverandøren får adgang til i forbindelse med udførsel af kontrakten. Leverandøren sikrer herunder, at de personer, der er autoriseret til at behandle personoplysninger i forbindelse med udførelse af nærværende kontrakt, har forpligtet sig til fortrolighed eller er underlagt en passende lovbestemt tavshedspligt, jf. pkt. 15.1.

Leverandøren er ikke berettiget til selvstændigt at behandle persondata videregivet som en del af kontraktens udførsel til egne formål eller til at videregive oplysninger til tredjemand, medmindre andet udtrykkeligt følger af EU-retten eller national ret.

[*Kunden skal vurdere, om der skal indgås en separat databehandleraftale som tillæg til nærværende kontrakt. Det vil dog sjældent være relevant for ”rene” varekøbskontrakter. Der skal indgås en databehandleraftale, hvis kunden bestemmer, med hvilke formål personoplysningerne må behandles (formålet), og hvordan personoplysningerne må behandles (hjælpemidlerne), herunder af hvem personoplysningerne må behandles. Der henvises til Datatilsynets vejledning om dataansvarlige og databehandlere.[[3]](#footnote-3) Hvis der indgås databehandleraftale, slettes 2. og 3. afsnit i 14.1.]*

## **Databehandleraftale**

[*Dette afsnit skal kun medtages, såfremt der skal indgås en separat databehandleraftale med leverandøren.]*

Parterne skal udfylde og underskrive databehandleraftalen i [Bilag X]. Leverandøren må ikke påbegynde behandling af personoplysninger på vegne af kunden, forinden databehandleraftalen er indgået.

# TAVSHEDSPLIGT OG SIKKERHEDSGODKENDELSE

## **Tavshedspligt**

Kunden er underlagt de forvaltningsretlige regler, herunder forvaltningslovens § 27 om tavshedspligt. Ved leverancer til offentlig myndighed skal leverandøren iagttage en tilsvarende tavshedspligt, jf. straffelovens § 152a. Leverandøren er forpligtet til at orientere medarbejdere, der er beskæftiget med leverancer i henhold til kontrakten, om dette.

Kunden er desuden underlagt reglerne om offentlighed i forvaltningen, herunder regler om adgang til aktindsigt. Kunden vil efter omstændighederne være berettiget og forpligtet til at give aktindsigt i det omfang, som følger af lovgivningen.

## **Sikkerhedsgodkendelse**

Samtlige medarbejdere, der beskæftiger sig med levering af varer i henhold til nærværende kontrakt, skal kunne sikkerhedsgodkendes af kunden. De pågældende medarbejdere skal i den forbindelse underskrive en erklæring om, at de er indforståede med, at kunden indhenter oplysninger om den pågældende hos Politiets Efterretningstjeneste – herunder oplysninger i politiets registre og efterretningstjenestens egne registre. [*Afsnittet slettes, såfremt der ikke kræves sikkerhedsgodkendelse. Slet ligeledes ”og sikkerhedsgodkendelse” i punktets overskrift.*]

# OFFENTLIGGØRELSE

Leverandøren kan angive kunden på en referenceliste, når der er sket levering. Derudover skal leverandørens markedsføring af leverancen ske efter samtykke fra kunden.

# GARANTI

[Indsæt eventuelle oplysninger om, hvilken garanti der kræves (fx fuld garanti (dvs. hele varen) eller delvis garanti (dvs. fx en elektronisk del af varen eller lign.)) eller er tilbudt af leverandøren].

# ARBEJDSKLAUSUL

*[Arbejdsklausuler anvendes ofte kun i tjenesteydelses- og bygge- og anlægskontrakter. Kunden er dog forpligtet til at anvende en arbejdsklausul i en varekontrakt, såfremt varen bliver særligt fremstillet til kunden. Såfremt kontrakten skal indeholde en arbejdsklausul, kan denne kopieres direkte fra Rådgivningsenhedens tjenesteydelseskontrakt.*

*Punktet slettes, hvis kontrakten ikke indeholder en arbejdsklausul.*]

# OPSIGELSE

## **Opsigelse af kontrakten**

[***Alternativ 1:*** Kunden kan med [angiv antal] måneders varsel opsige kontrakten mod at betale leverandøren for de varer, der er leveret op til tidspunktet for opsigelsens ikrafttræden. [*Bemærk, at med denne formulering er det kun kunden, der har mulighed for opsigelse. Kontrakten kan således ikke opsiges af leverandøren. Det kan dog medføre en ekstra omkostning for kunden, hvis kontrakten omfatter varer, som leverandøren ikke let kan afsætte til anden side.*]

Leverandøren vil ikke være berettiget til nogen anden form for godtgørelse eller erstatning, herunder erstatning for driftstab, avancetab eller andet indirekte tab, øvrigt vederlag eller lignende.]

[***Alternativ 2:*** Kontrakten kan opsiges af begge parter med [angiv antal] måneders varsel. Leverandøren kan ved opsigelse af kontrakten kræve betaling for de varer, der er leveret op til tidspunktet for opsigelsens ikrafttræden.

Såfremt kontrakten opsiges, vil parterne ikke være berettiget til nogen anden form for godtgørelse eller erstatning, herunder erstatning for driftstab, avancetab eller andet indirekte tab, øvrigt vederlag eller lignende.]

[***Alternativ 3:*** Kunden kan med [angiv antal] måneders varsel opsige kontrakten, såfremt bevillingen til området stopper eller ændres, eller der sker finanslovsændringer. Ved opsigelse vil leverandøren blive betalt for de varer, der er leveret op til tidspunktet for opsigelsens ikrafttræden.

Leverandøren vil ikke være berettiget til nogen anden form for godtgørelse eller erstatning, herunder erstatning for driftstab, avancetab eller andet indirekte tab, øvrigt vederlag eller lignende.]

[***Alternativ 4:*** Kontrakten er uopsigelig for begge parter.]

## **Opsigelse som følge af kendelse eller dom**

Hvis en domstol eller Klagenævnet for Udbud:

* annullerer kundens beslutning om at tildele leverandøren denne kontrakt,
* erklærer denne kontrakt for ”uden virkning”,
* anser en ændring af denne kontrakt for en ændring af grundlæggende elementer, der ville have krævet en ny udbudsbekendtgørelse, eller
* i øvrigt pålægger kunden at bringe denne kontrakt helt eller delvist til ophør,

kan denne kontrakt i hele kontraktens løbetid opsiges helt eller delvist af kunden med [30] dages varsel til den 1. i en måned. [*Antal dage kan afvige afhængig af det konkrete udbudsområde*.] Uanset tidspunktet for opsigelse kan leverandøren ikke kræve erstatning som følge af opsigelsen.

# SELVSTÆNDIG AFTALE

Parterne er enige om, at kontraktens pkt. 19.2 udgør en selvstændig aftale mellem parterne, som er gældende, uanset om kontrakten i øvrigt måtte blive erklæret for uden virkning.

# FORTSAT GYLDIGHED

Alle bestemmelser i kontrakten, der ifølge deres natur skal fortsætte efter kontraktens ophør uanset ophørsgrunden, herunder, men ikke begrænset til, bestemmelser om garanti, produktansvar, tavshedspligt [angiv evt. flere bestemmelser fx service- og vedligehold], skal fortsat gælde efter kontraktens ophør.

# MISLIGHOLDELSE

Hver part er forpligtet til straks ved enhver opstået misligholdelse, eller når misligholdelse må påregnes at opstå, skriftligt at meddele den anden part dette samt årsag hertil, og hvornår misligholdelsen forventes afhjulpet.

Såfremt en part i væsentlig grad eller gentagne gange har misligholdt sine forpligtelser i henhold til denne kontrakt, uden at der isoleret set foreligger en væsentlig misligholdelse, kan den anden part skriftligt ophæve denne kontrakt.

Følgende forhold anses altid for væsentlig misligholdelse, der berettiger kunden til ved skriftlig meddelelse til leverandøren med øjeblikkelig virkning at ophæve kontrakten:

* Forhold, der er omfattet af udbudslovens § 185, stk. 1, nr. 2 [*Sætningen slettes, hvis kontrakten er under tærskelværdien*]
* Leverandøren indleder rekonstruktionsforhandlinger, eller der sker væsentlige forringelser af leverandørens økonomiske forhold i øvrigt, der bringer kontraktens rette opfyldelse i fare
* Leverandørens konkurs, såfremt konkursboet ikke på baggrund af skriftlig henvendelse fra kunden inden 10 arbejdsdage tilkendegiver, at boet indtræder i nærværende kontrakt
* Leverandøren ophører med den virksomhed, som kontrakten vedrører, eller der indtræder andre omstændigheder, der bringer kontraktens rette opfyldelse i fare
* Bestemmelser om kvalitet ikke overholdes, jf. pkt. 6
* Manglende overholdelse af tavshedspligten, jf. pkt. 15.1
* Manglende overholdelse af bestemmelse om samarbejde, jf. pkt. 10
* Manglende overholdes af bestemmelse om persondata, jf. pkt. 14

Ovenstående punkter er ikke udtømmende.

I øvrigt gælder dansk rets almindelige regler om misligholdelse, herunder de almindelige regler om forsinket eller udeblevet levering. Såfremt kunden som følge af forsinkelse vælger at ophæve kontrakten helt eller delvist, er kunden berettiget til at foretage dækningskøb for leverandørens regning. Eventuelle merudgifter i forbindelse med dækningskøb kan modregnes i enhver fordring fra leverandøren.

Der foreligger altid en mangel ved leverandørens vare, såfremt varen ikke opfylder denne kontrakt med tilhørende bilag, eller varen ikke er, som kunden med rette kunne forvente.

Leverandøren har på kundens anmodning pligt til at afhjælpe påpegede mangler snarest. Såfremt afhjælpning ikke er mulig, eller leverandøren forgæves har forsøgt at afhjælpe en mangel gentagne gange, kan kunden vælge i stedet at kræve omlevering eller et forholdsmæssigt afslag i betalingen til leverandøren. Det forholdsmæssige afslag fastsættes under hensyn til manglens omfang og karakter, men kan ikke overstige betalingen for leverancen.

# BOD

[B*od kan være et fordyrende element. Hvis der ønskes en bodsbestemmelse, skal det overvejes, hvilke fejl der skal udløse krav om bod, eksempelvis forsinkelse, faktureringsfejl o.lign. Kunden har dog også mulighed for at kræve erstatning for eventuelle tab i forbindelse med fx forsinkelse.*

*Kontakt Rådgivningsenheden for råd og vejledning omkring bod og formulering af bodsbestemmelser.*]

# FORCE MAJEURE

En part er i henhold til denne kontrakt ikke ansvarlig over for den anden part, for så vidt det skyldes forhold, der ligger uden for partens kontrol, og som parten ikke ved denne kontrakts indgåelse burde have taget i betragtning og ej heller efter kontraktens indgåelse burde have undgået eller overvundet.

Den, der ønsker at påberåbe sig force majeure, skal give skriftlig meddelelse herom uden ugrundet ophold, dog senest [fem] arbejdsdage efter at force majeure er indtrådt.

Varer en force majeure-situation i mere end [40] arbejdsdage, eller er force majeure-situationen af en sådan karakter eller har en sådan varighed, at kontraktens endelige opfyldelse må anses for umulig, er den anden part berettiget til at bringe denne kontrakt til ophør uden varsel. Ingen af parterne kan gøre krav gældende i anledning heraf.

# ERSTATNINGSANSVAR OG FORSIKRING

Parterne er erstatningsansvarlige efter dansk rets almindelige regler.

Parterne kan dog ikke kræve erstatning for driftstab, avancetab eller andet indirekte tab.

Leverandøren er forpligtet til at holde kunden skadesløs for ethvert krav, herunder sagsomkostninger, som måtte blive rejst imod kunden af tredjemand og som er forårsaget af fejl eller mangler ved leverancen, en produktskade eller leverandørens skadevoldende adfærd.

Leverandøren skal i hele kontraktens løbetid opretholde en erhvervs- og produktansvarsforsikring.

Dækningsomfanget for leverandørens forsikringer skal stå i rimeligt forhold til kontraktens omfang og svare til det sædvanlige i branchen. [*Dette ændres, hvis der er stillet særlige krav hertil i udbuddet. I et sådant tilfælde kan der henvises til kravspecifikationen*.]

Leverandøren skal desuden have tegnet enhver anden lovpligtig forsikring, herunder arbejdsskadeforsikring for medarbejderne. [*Indsæt evt. yderligere krav til forsikringer, såfremt der er behov herfor*].

Kunden kan til enhver tid anmode om dokumentation for forsikringens opretholdelse.

# OVERDRAGELSE

Kunden har ret til at overdrage sine rettigheder og forpligtelser under denne kontrakt helt eller delvist til en anden offentlig myndighed.

Leverandøren kan ikke overdrage sine rettigheder eller forpligtelser under denne kontrakt helt eller delvist til tredjemand, medmindre kunden har givet sit skriftlige samtykke hertil.

# LOVVALG OG VÆRNETING

Denne kontrakt er undergivet dansk ret.

Såfremt der opstår uoverensstemmelse mellem parterne i forbindelse med denne kontrakt, skal parterne med en positiv, samarbejdende og ansvarlig holdning forsøge at indlede forhandlinger med henblik på at løse tvisten. Om nødvendigt skal forhandlingerne søges løftet op på højeste plan i parternes organisationer.

Kan parterne ikke opnå en løsning ved forhandling inden for 30 dage fra første henvendelse, skal tvisten på begæring fra en part søges løst ved mediation ledet af en mediator udpeget af parterne. Har parterne ikke opnået enighed om valg af mediator, inden 10 arbejdsdage efter at en af dem har fremsat ønske om mediation, kan enhver af parterne indgive begæring til foreningen Mediationsinstituttet om at udpege en mediator. Mediation udføres i overensstemmelse med regler for behandling af sager ved Mediationsinstituttet.

Mediation indledes ved, at en af parterne sender et skriftligt påkrav om mediation til den anden part med kopi til Mediationsinstituttet. Mediator skal udpeges senest 8 (otte) arbejdsdage efter Mediationsinstituttets modtagelse af anmodning om mediation. Som minimum har en part pligt til at deltage i det første møde, som mediator indkalder til. En part er dog berettiget til at indlede retssag, såfremt en udsættelse deraf kan føre til retsfortabelse, fx på grund af forældelse.

Kan parterne efter forsøgt mediation ikke finde en løsning, kan hver part efter eget skøn anlægge retssag. Værneting er, hvor kunden har hjemting.

# UNDERSKRIFTER

**For kunden For leverandøren**

Dato Dato

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Underskrift Underskrift

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Titel og navn på underskriver Titel og navn på underskriver

1. Europa-Parlamentets og Europarådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse). [↑](#footnote-ref-1)
2. Lov nr. 502 af 23. maj 2018 om supplerende bestemmelser til forordning om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (databeskyttelsesloven). [↑](#footnote-ref-2)
3. <https://www.datatilsynet.dk/media/6560/dataansvarlige-og-databehandlere.pdf>. [↑](#footnote-ref-3)